《戊辰生日宿淩江上药上人禅房七夕前二夜也》
明代·黎遂球

匹马梅关归独迟，经行随处有僧知。人间作客频添岁，天上牵牛又报期。

投宿满分供佛饭，染云频写画禅诗。还因夜雨秋江水，坐遍松房话别离。

作者简介：（?—1646）广东番禺人，字美周。天启七年举人。再应会试不第。善诗、古文，工画山水。崇祯中，陈子壮荐遂球为经济名儒，以母老不赴。明亡，方应陈子壮荐，为南明隆武朝，兵部职方司主事，提督广东兵援赣州，城破殉难。谥忠悯。有《莲须阁诗文集》。